CELEX: 62021CN0494
Language: el
Date: 2021-08-11 00:00:00
Title: Υπόθεση C-494/21: Αίτηση προδικαστικής αποφάσεως την οποία υπέβαλε το High Court (Ιρλανδία) στις 11 Αυγούστου 2021 — Eircom Limited κατά Commission for Communications Regulation

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/9
            
         
      Αίτηση προδικαστικής αποφάσεως την οποία υπέβαλε το High Court (Ιρλανδία) στις 11 Αυγούστου 2021 — Eircom Limited κατά Commission for Communications Regulation
      (Υπόθεση C-494/21)
      (2021/C 431/08)
      Γλώσσα διαδικασίας: η αγγλική
      
         Αιτούν δικαστήριο
      
      High Court (Ιρλανδία)
      
         Διάδικοι στην υπόθεση της κύριας δίκης
      
      
         Προσφεύγουσα: Eircom Limited
      
         Καθής: Commission for Communications Regulation
      
         Προσεπικληθείσες: Vodafone Ireland Limited, Three Ireland (Hutchinson) Limited, Three Ireland Services (Hutchinson) Limited
      
         Προδικαστικό ερώτημα
      
      Υπό περιστάσεις κατά τις οποίες:
      
                  1)
               
               
                  η αγορά τηλεπικοινωνιών έχει απελευθερωθεί και υπάρχουν πλείονες πάροχοι τηλεπικοινωνιακών υπηρεσιών που αναπτύσσουν δραστηριότητες σε αυτή·
               
            
                  2)
               
               
                  ένας πάροχος υπηρεσιών (στο εξής: πάροχος καθολικής υπηρεσίας ή ΠΚΥ) έχει επιλεγεί από την εθνική ρυθμιστική αρχή (στο εξής: ΕΡΑ) για την εκπλήρωση των υποχρεώσεων καθολικής υπηρεσίας (στο εξής: ΥΚΥ)·
               
            
                  3)
               
               
                  έχει αναγνωριστεί από την ΕΡΑ ότι υφίσταται θετικό καθαρό κόστος που συνδέεται με την εκπλήρωση των ΥΚΥ (στο εξής: καθαρό κόστος ΥΚΥ)· και
               
            
                  4)
               
               
                  έχει κριθεί από την ΕΡΑ ότι το καθαρό κόστος ΥΚΥ είναι σημαντικό σε σύγκριση με το διοικητικό κόστος που συνδέεται με την καθιέρωση μηχανισμού επιμερισμού του καθαρού κόστους ΥΚΥ μεταξύ των συντελεστών της αγοράς,
               
            και δεδομένου ότι η ΕΡΑ οφείλει, στο πλαίσιο της εκπλήρωσης των υποχρεώσεών της δυνάμει της οδηγίας 2002/22 (1) περί καθολικής υπηρεσίας, να εξετάσει εάν το καθαρό κόστος ΥΚΥ είναι υπερβολικό σε σχέση με την ικανότητα του ΠΚΥ να επιβαρυνθεί με αυτό, λαμβάνοντας υπόψη κατά την εξέταση αυτή όλα τα χαρακτηριστικά του ΠΚΥ, ιδίως δε την ποιότητα του εξοπλισμού του, τη χρηματοοικονομική του κατάσταση και το μερίδιο του στην αγορά (όπως αναφέρεται στη σκέψη 42 της αποφάσεως στην υπόθεση Base), έχουν οι σχετικές ενωσιακές οδηγίες την έννοια ότι επιτρέπεται στην ΕΡΑ να προβεί στην εξέταση λαμβάνοντας υπόψη αποκλειστικά τα χαρακτηριστικά/την κατάσταση του ΠΚΥ ή απαιτείται να εξετάσει τα χαρακτηριστικά/την κατάσταση του ΠΚΥ σε σύγκριση με τους ανταγωνιστές του στη σχετική αγορά;
      
         (1)  Οδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ 2002, L 108, σ. 51).